open-index/open-wikipedia-markdown huggingface dataset:
Zainab al-Khawaja

**Zainab al-Khawaja** (født 1983) er en bahrainsk menneskerettighetsaktivist. 

Under den arabiske våren i Bahrain deltok hun i protestene mot regjeringen i Bahrain og var aktiv på Twitter. Hun har vært arrestert og fengslet flere ganger. I juni 2013 ble hun dømt igjen og må sitte i fengsel til februar 2014. 

Faren Abdulhadi al-Khawaja er også fengslet, mens søsteren Maryam al-Khawaja leder Bahrain Centre for Human Rights fra eksil i Danmark.

## Referanser
TT «Hidlefjord» (1945)

**TT «Hidlefjord»** var et T2 Tankskip bygget ved Alabama Dry Dock & Shipbuilding Co., Mobile, Alabama som byggenummer 319. Skipet ble overtatt av rederiet Kornelius Olsen i februar 1947.

## «Ash Hollow»
*1944: desember: Sjøsatt som «Ash Hollow» for U.S. War Shipping Admin., Mobile, Alabama.

## «Kirkenes»
*1945: januar:  Den Norske Stat ved Nortraship. Omdøpt «Kirkenes».

## «Hidlefjord»
*1947: februar: overtatt av A/S M/S Hidlefjord ved Kornelius Olsen, Stavanger. Omdøpt «Hidlefjord».
*1953: Skibs A/S Hidlefjord ved Kornelius Olsen, Stavanger.

## «Oswego Transporter»
*1959: august: Solgt til Canterbury Investment Ltd., Nassau, Bahamas. Omdøpt «Oswego Transporter».
*1960: 22. februar: I drift med motorproblemer nord for Lima, Peru på reise Callao, Peru til Talara.  
*1960: 25. februar: Ankom Callao under slep. Hovedgeneratoren og turbinen skadet. Skipet kondemnert. 
*1960: 23. juli: Avgikk Callao under slep av den nederlandske slepebåten «Clyde»            
*1960: 6. september: ankom Antwerpen for hugging.

## Eksterne lenker
* «Ash Hollow»  www.t2tanker.org
* «Ash Hollow» www.aukevisser.nl
* «Kirkenes» www.warsailors.com
* «Hidlefjord» www.sjohistorie.no
* «Hidlefjord» www.skipshistorie.net
Nabeel Rajab

**Nabeel Rajab**  (født 1964) er en bahrainsk menneskerettighetsaktivist og leder i Bahrain Centre for Human Rights (BCHR).

Rajab er medgrunnlegger av Bahrain Centre for Human Rights, som arbeider for demokrati og menneskerettigheter i Bahrain. Etter at han kritiserte regjeringen, ble Rajab i august 2012 arrestert. Han ble senere dømt til to års fengsel.

Amnesty International anser Rajab som samvittighetsfange.

## Referanser
Varteg

**Varteg** (walisisk: *Farteg* eller *Y Farteg*) er en landsby i fylkeskommunen Torfaen i Wales. Den ligger i nærheten av Abersychan på høydene over dalen Afon Lwyd, mellom Pontypool og Blaenavon. Rundt 1000 innbyggerne bor i landsbyen.

## Historie

Varteg har en av to walisiskspråklige grunnskoler i Torfaen, Ysgol Bryn Onnen. Den andre er Ysgol Gymraeg Cwmbrân, i Cwmbrân.

Det er også en gravlund som dateres tilbake til 1700-tallet.

I 2013 brøt det ut uenigheter da Glamorgan Power valgte et sted for dagbrudd etter kull som lå kun 120 meter unna landsbyen grunnskole Ysgol Bryn Onnen. Torfaenrådet hadde tidligere avslått selskapet planer om drive gruvedrift for mer enn 256 000 tonn med kull fra området ved å sitere walisisk miljøreguleringer som krevde en buffersone på minst 500 meter rundt ethvert planlagt dagbrudd. Rektor ved Ysgol Bryn Onnen, Ryan Parry, har gått imot gruvedriften, og argumentert for helsebekymringer og innvirkning på undervisningen.

Også i 2013 fikk landsbyen internasjonale overskrifter da det ble rapportert at den walisiske språkkommisjonen hadde foreslått å endre den offisielle stavingen landsbyen fra *Varteg* og til det mer autentiske *Farteg*. «V» finnes ikke på gammelwalisisk, men kommer fra engelsk. Problemet er med «F» som forbokstav er at kommer uheldige assosiasjoner når navnet leses på engelsk.

## Referanser


## Eksterne lenker
* Foto fra Varteg og områdene rundt, *Geograph.co.uk*
* Korte detaljer om kullgruvedrift
Pernille Skipper

**Pernille Skipper** (født 10. juli 1984 i Aalborg) er en dansk politiker og folketingsmedlem for Enhedslisten. Siden mai 2016 har hun vært parlamentarisk leder for partiet og representerer dem i partilederdebatter.
 
## Liv og virke
### Bakgrunn
Skipper er datter av forhenværende produksjonssjef Jørnn Skipper og konsulent Henriette von Platen. Hun gikk ut fra Aalborghus Gymnasium i 2003 og ble cand. jur. ved Københavns Universitet i 2011.
 
Fra 2005 til 2006 arbeidet hun som studentmedhjelper i Center for Rets- og Politiforskning og fra 2009 til 2011 som studentmedhjelper ved retten i Hillerød.

Hun er bosatt på Vesterbro i København.

### Politisk karriere
Skipper var i tenårene i en kort periode aktiv i Venstres Ungdom. Siden 2001 har hun vært medlem av Enhedslisten og Socialistisk UngdomsFront (SUF) og har sittet i Enhedslistens hovedstyre siden 2009.

Ved folketingsvalget i 2011 ble hun valgt til Folketinget for Enhedslisten i Fyns Storkrets med 5.777 stemmer – herav 3.243 personlige.

## Politiske tillitsverv
* Medlem av Enhedslisten siden 2001 og folketingsmedlem for Enhedslisten siden 2011.
* Leder av elevrådet på Aalborghus Gymnasium og DGS-Nordjylland 2001-2003. 
* Medlem av styret i Danske Gymnasieelevers Sammenslutning 2001-2004. 
* Nestformann for Studenterrådet ved Københavns Universitet 2006-2007. 
* Nestformann for Københavns Universitets Uddannelsesstrategiske Råd 2006-2008. 
* Medlem av Enhedslistens hovedstyre og forretningsutvalg fra 2009.

## Referanser


## Eksterne lenker
* 
* 
* 
*  Pernille Skippers hos Enhedslisten
Abdulhadi al-Khawaja

**Abdulhadi al-Khawaja** (født 1961) er en bahrainsk menneskerettighetsaktivist.

Al-Khawaja var med på å grunnlegge Bahrain Centre for Human Rights. I forbindelse med opprøret i Bahrain i 2011–2012 ble han arrestert. I 2011 ble al-Khawaja stilt for en militærdomstol og dømt til fengsel på livstid for sin politiske aktivitet. Også datteren Zainab al-Khawaja ble fengslet i Bahrain, mens en annen datter, Maryam al-Khawaja, fungerer som leder for Bahrain Centre for Human Rights fra København.

Al-Khawaja har bodd i Danmark. Han har dobbelt statsborgerskap og er statsborger i både Bahrain og Danmark. Den danske regjeringen har begjært al-Khawaja utlevert til Danmark.

I 2013 ble Bahrain Centre for Human Rights tildelt Raftoprisen.

## Referanser
Bahrain Centre for Human Rights

**Bahrain Centre for Human Rights** (BCHR) er en organisasjon som kjemper for menneskerettigheter i Bahrain. 

Organisasjonen ble grunnlagt i 2002. Den kjemper for menneskerettigheter og demokrati i Bahrain. Medgrunnleggeren Abdulhadi al-Khawaja ble i 2011 dømt til fengsel på livstid. Også datteren Zainab al-Khawaja er fengslet. I august 2012 ble daglig leder i BCHR, Nabeel Rajab, arrestert for å ha kritisert Bahrains statsminister og dømt til to år i fengsel for å ha oppfordret til ulovlige forsamlinger. Maryam al-Khawaja i København fungerer som leder for Bahrain Centre for Human Rights.

Bahrain Centre for Human Rights ble tildelt Raftoprisen for 2013.

## Referanser
Molde Skytterlag

**Molde Skytterlag** er et skytterlag i Molde tilsluttet Det frivillige Skyttervesen. 

Laget ble først stiftet som Molde Skytterforening den 11. juni 1861 som en del av den landsomfattende Centralforeningen for Udbredelse af Legemsøvelser og Vaabenbrug. Skytebanen var fra 1862 i Kalvehagen på Bjørset. Senere ble den lagt til Ræstadhaugan. I 1862 ble det arrangert skytestevne for hele amtet i Molde. 

Etter en tids inaktivitet så ble skytterlaget på nytt stiftet den 27. mai 1881 og fikk dagens navn Molde Skytterlag. I slutten av 1881 ble det bestemt at Molde Skytterlag skulle gå over fra Centralforeningen til folkevæpningsbevegelsen. I 1882 ble det derfor stiftet et nytt skytterlag i Molde som het *Molde Centralskytterlag*, organisert under Centralforeningen. 

I 1917 ble ny bane anlagt i Moldedalen og fra 4. til 6. juli i 1919 arrangerte Molde Skytterlag Landsskytterstevnet for første gang. 878 skyttere deltok og Skytterkonge ble Karl Hagen fra Skogner Skytterlag (nå Riflen/Skoger Skytterlag) etter omskyting med S. J. Dahl fra Randsfjord. 

Fra 1. til 3. juli i 1932 ble  Landsskytterstevnet igjen arrangert av Molde Skytterlag og hadde 548 deltakere. Skytterkongen ble Rasmus Ryssdalsnes fra Indre Gloppen med 137 poeng.

I 1929 ble det startet en årlig «byskytingskonkurranse» mellom skytterlagene i Molde og Aalesund. Fra 1965 ble også Fosna Skytterlag med i denne konkurransen. Byskytingskonkurransen har blitt avholdt hvert år fram til i dag, med unntak av noen år rundt 2. verdenskrig. Arrangementet rulleres mellom de tre byene.

Aktiviteten har i etterkrigstiden vært relativt stabil. Molde Skytterlag søkte også om å få arrangere Landsskytterstevnet i 1992 og 1998, men fikk disse søknadene avslått. På 90-tallet arrangerte Molde Skytterlag Norgescup-stevne og også Midt-Norsk mesterskap i skyting. I 2010 ble det arrangert NM i skogsløp med skyting på skytebanen til Molde Skytterlag. Molde Skytterlag arrangerer årlig to stevner; et utendørs banestevne og et innendørs stevne.

## Eksterne lenker
*Offisielle nettsider
Gjeldsoppgjøret med Danmark

**Gjeldsoppgjøret med Danmark** er vanlig betegnelse på den deling av den felles Dansk-Norske statsgjeld som fant sted etter oppløsningen av Danmark-Norge i 1814. Det opprinnelige danske kravet ved forhandlingenes start i 1815 var 6 millioner spesiedaler av en anslått total dansk-norsk statsgjeld på 30 millioner spesiedaler. Etter press fra stormaktene ble det i 1819 forhandlet frem en avtale, hvor Norge ble pålagt å betale Danmark 3 millioner riksdaler hamburger banco.

I Norge var det stor motstand mot avtalen og den fremkalte den mest dramatiske krisen i Unionen mellom Sverige og Norge før selve oppløsningen i 1905. Ved samlingen av Stortinget i 1821 truet kong Karl Johan den norske nasjonalforsamlingen med troppesamling på Etterstad for å få godkjent avtalen. På tross av sterk motstand måtte Stortinget gi etter og godta betaling til Danmark. Da Finansdepartementet i 1820 lyktes å skaffe et lån fra et tysk bankierfirma (på folkemunne kjent som tyvelånet, både pga. årstallet, men også pga. lånets effektive rente på 12 %), ble kong Karl Johans forsøk på å bruke gjeldsoppgjøret for å presse frem en tettere union og en sterkere kongemakt avvist.

## Referanser


## Litteratur

* Narve Bjørgo, Øystein Rian og Alf Kaartvedt, *Selvstendighet og union: Fra middelalderen til 1905*, Universitetsforlaget 1995, ISBN 82-00-22393-0 Fra bokhylla.no
* Fritz Hodne og Ola Honningdal Grytten, Norsk økonomi i det 19. århundre*, Fagbokforlaget, Bergen, 2000, ISBN 82-7674-352-8*
* Poul Christian Holst, *Efterladte Optegnelser om sit Liv og sin Samtid*, side 121-131, Christiania, 1876 Fra bokhylla.no
* Francis Sejersted, *Den vanskelige frihet : 1814-1851*, Cappelen Oslo 1978 ISBN 8202034418 Fra bokhylla.no
* Sverre Steen, *Det frie Norge, bind 3*, J.W. Cappelens Forlag, Oslo 1954 Fra bokhylla.no

## Eksterne lenker

* Om gjeldsoppgjøret med Danmark, fra nettstedet stortinget1905.no
Wherever You Will Go

**«Wherever You Will Go»** er en sang opprinnelig utgitt av det amerikanske alternative rock-bandet The Calling i 2001. Den er skrevet av vokalist Alex Band og gitarist Aaron Kamin. 

Sangen er med på albumet *[[Camino Palmero]]*, utgitt samme år. Den er The Callings største hit, og den nådde 5.-plass på USAs totale salgsliste, Billboard Hot 100, og toppet Billboard Adult Top 40 (USAs salgsliste for voksen samtidsmusikk) i 23 uker - det lengste i den salgslistens historie. I Norge nådde singelen 4.-plass på VG-lista. Den toppet også salgslistene i Italia og New Zealand.

The Calling spilte også inn en akustisk versjon av sangen.

Den er en kjærlighetssang. Aaron Kamin uttalte i et intervju med magasinet *[[LAUNCH]]* at bakgrunnen for sangen var at hans fetter hadde dødd, og han og hans kone hadde vært gift i over 50 år.

Sangen er en alternative rock-ballade som går i et rolig tempo. 

## Musikkvideo
Det ble laget to musikkvideoer til sangen. Den ene, mest kjente, ble filmet ved Los Angeles-elven, hvor bandet spiller mens en såpeopera for tenåringer spiller i bakgrunnen. Den som ble filmet først, ble derimot filmet i Mexico. Her er det en tenåringsjente som får navnet til hennes kjæreste tatovert på sin skulder, men når hun finner ham utro med en annen jente, flyr hun i flint. På slutten av videoen blir hun sett med en ny kjæreste (Drew Fuller), og en ny tatovering, mens hennes sjalu ekskjæreste ser på henne fra sin bil.

## Personell
*Alex Band - vokal
*Aaron Kamin - gitar
*Sean Woolstenhulme - gitar
*Billy Mohler - bass
*Nate Wood - trommer

## Listeplasseringer

## Charlene Soraias versjon

Den engelske vokalisten/pianisten Charlene Soraia ga ut en piano-coverversjon av sangen i 2011 for en britisk reklame for Twinings' te. Den nådde 3 plass på den britiske singellisten. Den ble tatt med på hennes debutalbum *[[Moonchild]]*.
Melissa Bishop

**Melissa Corrine Bishop** (født 5. august 1988) er en canadisk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 800 meter. 

## Referanser


## Eksterne lenker
*
Noura Elsayed

**Noura Elsayed** (født 1987) er en egyptisk friidrettsutøver som konkurrerer i mellomdistanseløp. Hun skulle representere landet sitt under Sommer-OL 2012 i London i 800 meter, men startet aldri. 

## Referanser


## Eksterne lenker
*
Verviers

**Verviers** er en kommune og by i provinsen Liège i Belgia. Kommunen består av seks delkommuner: Verviers, Ensival, Lambermont, Petit-Rechain, Stembert og Heusy. Elva Vesdre renner gjennom kommunen.

Byen ligger nær den lille tyskspråklige ytterkanten av Belgia; på tysk heter byen **Velwisch**.

## Historie
Første gang tekstilindustri knyttes til dette området er i historiske kilder fra 1400-tallet. Et århundre etter hadde tøyindustrien overtatt for de eldre metallurgiske verksteder, noe som til dels skyldes åttiårskrigens herjinger i det nordenfor liggende nederlandske område. Selve byen forble imidlertid nokså liten. Det var først i 1651 at den hadde vokst seg sterk nok til å få status som en av fyrstbispedømmet Lièges *bonnes villes* (hovedbyer).

Slutten av 1700-tallet ble en urolig tid, på grunn av den franske revolusjon. Byen Liège ble i 1795 annektert av Frankrike, og dette førte til en bratt økonomisk nedgang i Verviers, og dermed til stor elendighet. Etter slaget ved Waterloo (1815) snudde det til det bedre. Verviers ble, og forble til langt inn på 1900-tallet, kjent for sin handel med ullstoffer og sin tekstilindustri. Utgangspunkt for tekstilindustrien var det myke (det vil si kalkfrie) vannet fra elven Vesdre, som egnet seg ypperlig for vaskingen av ull og andre tekstiler. Den lave kalkholdighet i elvevannene skyldes at elven og dens sideelver og bekker strømmer ut fra myrlandet Hautes Fagnes.

Industriutbyggeren og forretningsmannen William Cockerill gjorde bruk av britisk know-how til å få fart på Verviers' tekstilindustri. Gatene ble brolagt, gassbelysning installert, og byens folketall ble raskt fordoblet under den industrielle revolusjon. Etter første verdenskrig kunne Verviers' ullindustri måle seg med den i Bradford i England. Blant de familier som var drivkrefter ved den industrielle utbygging kan nevnes navn som Simonis, Biolley, Pelzer, Hauzeur, Renkin, Paulis, Schwachhoffer, Brunninghausen, Lamboray og Adolphy.

## Referanser


## Eksterne lenker
*
Robert Westall

**Robert Atkinson Westall** (født 7. oktober 1929 i North Shields, død 15. april 1993 i Warrington) var en britisk barnebokforfatter, best kjent for debutboka *The Machine Gunners* som han mottok Carnegie Medal for i . Han mottok også Carnegie-prisen for *The Scarecrows* (1981), og Guardian Children's Fiction Prize i 1991 for *Kongeriket ved havet* (*The Kingdom by the Sea*)

## Liv
Han vokste opp i Tyneside, et landskap som ofte kan gjenkjennes i bøkene hans. Han tok kunstutdannelse ved Durham University og Slade School of Fine Art, og arbeidet som kunstfaglærer ved Sir John Deane's College inntil han i 1986 ble fulltids forfatter. Han giftet seg i 1958 med Jean Underhill; sønnen Chris døde i en motorsykkelulykke i 1978, noe som også fikk utslag i forfatterskapet med bøkene *Devil on the Road* (1979) og *The Haunting of Chas McGill* (1983).

## Bøker
I bøker som *The Machine Gunners*, oppfølgeren *Fathom Five* (1980) og *The Kingdom by the Sea* (1991) bruker Westall sine egne erfaringer fra oppveksten i Tyneside under andre verdenskrig. I lys av debutboka – hvor en gruppe barn får tak i mitraljøsen fra et styrtet tysk fly – beskrives Westall som «the most notable writer on the war» og som en «exponent of the 'new realism', and *The Machine Gunners*, which deals with the breakdown of communication between adults and children under the stress of war, is genuinely atmospheric and ambitious.» Den senere krigsboka *Blitzcat* (1989), som handler om andre verdenskrig sett fra en katts synsvinkel, omtales imidlertid som preget av vold og gru.

*The Scarecrows* (1981) tar utgangspunkt i den fjortenårige gutten Simons ubehag ved at moren skal gifte seg igjen. Når nyfamilien er etablert, isolerer Simon seg fra familien og dyrker hatet til stefaren. Han oppsøker en gammel mølle i nabolaget; her finnes det et gjenferd etter drap som ble begått under krigen. Westall skrev også om overnaturlige krefter i andre bøker, som *The Wind Eye* (1983); og han skrev pessimistiske framtidsromaner som *Futuretrack 5* (1983).

På norsk finnes *Yaxleys katt* (1994) og *Kongeriket ved havet* (1994).

*The Machine Gunners* og *The Watch House* er filmet av BBC som serier, i 1983 og 1988.

Hans fødested er markert med blå plakett. I hjembyen finnes også en «Robert Westall Walk» som omfatter steder fra livet og forfatterskapet.

## Referanser

## Eksterne lenker
*
DS «Henrik Ibsen»

**DS «Henrik Ibsen»** var et lasteskip bygget ved Sir Raylton Dixon & Co. Ltd. i Middlesbrough i Storbritannia som byggenummer 524. Skipet ble levert til Vilhelm Torkildsen med flere i Bergen i desember 1906. I 1952 ble skipet solgt til opphugging.

## Tidslinje for fartøyet
*1906, desember: Levert som «Henrik Ibsen» til Vilhelm Torkildsen med flere, Bergen.
*1914: A/S D/S Henrik Ibsen ved Vilhelm Torkildsen, Bergen.
*1938, desember: Solgt til Skibs A/S Solvang ved A.Gowart Olsen, Stavanger.
*1940–1945: I konvoifart for Nortraship
*1952, desember: Solgt til Storbritannia for opphugging.

## Kilder
*«Henrik Ibsen» www.warsailors.com
*«Henrik Ibsen» www.sjohistorie.no
Hot a’Mighty! (album)

***Hot a'Mighty*** er et musikkalbum av Jerry Reed som ble utgitt desember 1972. Reed komponerte to sanger selv til dette albumet. Produsent var Chet Atkins og Reed.

Albumet ble relansert på CD 25. juli 2000 hvor den ble slått sammen med albumet *[[Lord, Mr. Ford (album)|Lord, Mr. Ford*]]''.

## Sporliste
### Side 1
# «Goodnight, Irene» (Huddie Ledbetter/John Lomax) – 2:56 – (innspilt 10. og 30. august 1972)
# «Chuck Berry medley» – 3:13 – (innspilt 10. august 1972)
#*«The Promised Land» (Chuck Berry)
#*«Johnny B. Goode» (Berry)
#*«School Days (Ring, Ring! Goes the Bell)» (Berry)
#*«Mabellene» (Chuck Berry/Russ Fratto/Alan Freed)
#*«Memphis, Tennessee» (Berry)
# «Sweet Memories» (Mickey Newbury) – 2:53 – (innspilt 17. september/23. oktober 1972)
# «You Took All the Ramblin' Out of Me» (Jerry Reed Hubbard) – 2:16 – (innspilt 23. november 1970)
# «Back Home in Georgia» (John Willis Ragsdale) – 2:53 – (innspilt 26. september 1972)

### Side 2
# «I'm Not Playing Games» (Jerry Reed Hubbard) – 2:38 – (innspilt 10. august 1972)
# «Nashville Woman» (Glenn Lonsdale)– 2:29 – (innspilt 28. september 1972)
# «Sixteen Tons» (Merle Travis) – 2:35 – (innspilt 14. september 1972)
# «Caribbean» (Mitchell Torok) – 2:34 – (innspilt 10./30. august 1972)
# «I Just Don't Understand» (Marijohn Wilkin/Kent Westberry) – 2:50 – (innspilt 15. september 1972)

## Musikere og instrumenter<small></small>
*Jerry Reed: vokal, gitar
*Paul Yandell: gitar
*Ray Edenton: gitar
*Jerry Shook: elektrisk gitar
*Pete Wade: gitar, elektrisk gitar
*Harald Rugg: steel gitar
*Henry Strzelecki: bass
*Stephen Schaffer: bass
*Larrie Londin: trommer
*James Isbell: perkusjon
*Willie Ackerman: bongoer
*Harry Bluestone: fiolin
*James Getzoff: fiolin
*Assa Drori: fiolin
*Henry Ferber: fiolin
*Tibor Zelig: fiolin
*Lou Class: fiolin
*William Kurasch: fiolin
*Jay Rosen: fiolin
*Howard Griffin: fiolin
*Harris Goldman: fiolin
*Joseph Dituillo: cello
*Raymond J. Kelley: cello
*Raymond J. Triscari: trompet
*Carol Lewis: trompet
*Oliver Mitchell: trumpet
*Lew McCreary: trombone
*Dick Hyde: trombone
*Alfred deLory: stryke arrangement

## Referanser
Plansmie

**Plansmie** (på fransk og engelsk *charrette*) er en planleggingsmetode for kollektiv utvikling av en idé eller et konsept for blant annet by- eller regionutvikling. Plansmier kan dekke flere felt, og nærliggende er smidige metoder innen programvareutvikling og metoder for lokal planlegging av stedsutvikling. Sentralt i metoden er å samle alle aktører slik at de i løpet av en kort iterasjon kan lage eller forbedre en plan som har bred tilslutning i et lokalsamfunn.

Metoden er i sin moderne form bruk siden 1990-tallet, ofte i forbindelse med utviklingen av nyurbanisme og stedsaktivisme. I Norge har et titalls plansmier blitt avholdt på 2000-tallet. Blant dem er:

* plansmien i Evje, som dokumenteres i filmen *[[Sørlandsrefseren]]* 
* plansmien om alternativ Filipstad-utbygging i Oslo
* Rakkestad kommunes plansmie i 2011.

I Norge har særlig Audun Engh, Arne Sødal og Erling Okkenhaug promotert plansmie som verktøy for stedsutvikling.

Uttrykket *charrette* har sin opprinnelse i arbeidsmetoden arkitektstudenter ved École nationale supérieure des beaux-arts i Paris benyttet frem mot avsluttende eksamen på 1800-tallet. Émile Zola skildret en slik scene med hektisk arbeid frem mot en leveringsfrist i verket L'Œuvre som ble utgitt i 1886. Siden har uttrykket betydning utviklet seg og fått dagens design- og byutviklingsrelaterte betydning. Det norske begrepet *plansmie* har vært i bruk fra ca 2004.

## Referanser
Berloz

**Berloz** (nederlandsk: Berlo) er en kommune i provinsen Liège i Belgia. Kommunen består av tre delkommuner: Berloz, Corswarem og Rosoux-Crenwick (Roost-Krenwik).

## Referanser


## Eksterne lenker
*
Temerloh

**Temerloh** er et distrikt i delstaten Pahang i det sentrale Vest-Malaysia. Det har et areal på  kvadratkilometer og  innbyggere (2010). Administrasjonssenteret ligger i byen Temerloh.

## Byen
Byen Temerloh hadde  innbyggere (2000), og er den nest største i delstaten Pahang, etter  Kuantan. Byen ligger ved samløpet av elvene Pahang og Semantan, og blir derfor også kalt *Kuala Semantan* («Kuala» er malaysisk for «samløp»). Beliggenheten mellom to elver gjorde at Temerloh i tidligere tider var en viktig havneby.

## Referanser


## Eksterne lenker
*
Alysia Johnson Montaño

**Alysia Johnson Montaño** (født 23. april 1986) er en amerikansk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble nummer 5 på 800 meter. 

## Referanser


## Eksterne lenker
*
Tembeling

**Tembeling** (malayisk: *Sungai Tembeling*, også skrevet *Tembiling*) er ei elv på Malayahalvøya i delstaten Pahang i Malaysia.

Elva har utspring i Besarfjellene nær grensa mot delstaten Terengganu. Hele elveløpet ligger i distriktet Jerantut. Den renner gjennom nasjonalparken Taman Negara, som den delvis også danner grensa til. Tembeling renner sammen med Jelai og danner elva Pahang.

## Referanser
Francine Niyonsaba

**Francine Niyonsaba** (født 1993) er en burundisk friidrettsutøver som konkurrerer i mellomdistanseløp som representerte landet sitt under Sommer-OL 2012 i London, der Niyonsaba ble nummer 7 på 800 meter for kvinner. 

Niyonsaba tok sølv under Sommer-OL 2016.

I 2019 fikk hun ikke lov å delta i konkurranser fordi testosteronnivået hennes lå for høyt.

I 2021 representerte Niyonsaba landet sitt på øvelsen meter for kvinner under Sommer-OL 2020 arrangert i Tokyo, og kom på 5. plass i kvinneklassen. Niyonsaba deltok også på meter under de samme lekene, men ble diskvalifisert i forsøksheatet. 

## Referanser


## Eksterne lenker
*
Welkenraedt

**Welkenraedt** (nederlandsk: Welkenraat) er en kommune i provinsen Liège i Belgia. Kommunen består av to delkommuner: Welkenraat (Welkenraedt) og Henri-Chapelle (Hendrik-Kapelle). Selv om kommunen ikke er en så kalt fasilitetskommune og derfor ikke er lovpålagt å tilby sine minoritetsspråklige innbyggere kommunale tjenester på deres språk, har Welkenraedt et skoletilbud på både tysk og nederlandsk i tillegg til fransk.

## Referanser


## Eksterne lenker
*
Kota Belud

**Kota Belud** er et distrikt i Patai Barat-divisjonen i den malaysiske staten Sabah. Distriktet ligger på vestkysten, nord for Kota Kinabalu, og har et areal på  kvadratkilometer og et folketall på . Administrasjonssenteret er byen Kota Belud.

Distriktet strekker seg østover opp mot Crockerfjellene, med deler av Kinabalu nasjonalpark. Malaysias høyeste fjell, Kinabalu, ligger på grensen til Ranau. De viktigste næringene er jordbruk og fiske.  

## Byen
Byen Kota Belud har  innbyggere, og regnes som et viktig kulturelt sentrum i Sabah.  Byen er kjent for sitt søndagsmarked, og en gang i året arrangeres «det store markedet», som er Sabahs største.

## Referanser
Natholmen

**Natholmen** eller **Nattholmen** er en øy i Sandefjord kommune, i luftlinje 6 km øst for sentrum og like sør for halvøya Årø. Arealet er ca. 0,22 km2. Øya er bebygd og har privat veiforbindelse over en smal bru. 

På Natholmen ligger Knattholmen leirsted og kystleirskole, som eies og drives av Norges KFUK-KFUM. 


File:Hovedveien på Natholmen.jpg|Hovedveien på øya. 
File:Knattholmen leirsted.jpg|Inngangsportalen til Knattholmen leirsted. 


## Eksterne lenker
*  Knattholmens offisielle side
Bussulykken på Ljøsne

**Bussulykken på Ljøsne** skjedde på Ljøsne i Lærdal ca. klokka 17.15 den 24. mai 1978. I en skarp sving på veien som i dag er europavei 16 mistet en semitrailer flere sponplater da den møtte en turistbuss. Platene traff bussen og mange av passasjerene. Syv personer omkom i ulykken og like mange ble alvorlig skadet.

Traileren fra Firda Billag kom fra Gjøvik og var på vei til Førde med sponplater. Samtidig var bussen fra Winge Reisebureau på vei opp Lærdalen til Tyin med 28 amerikanske turister, guide og sjåfør. På vei inn i den såkalte Ove-svingen på Ljøsne fikk hengeren på traileren en liten sleng og kom litt for langt inn på veien. Hengeren ble sneiet av bussen som kom imot. Lastestroppene som holdt sponplatene på hengeren ble slitt av, og flere plater falt av hengeren og traff bussen. Platene knuste vinduene på bussens venstre side og traff passasjerene med stor kraft.

Bussjåføren kom fysisk uskadd fra ulykken. Trailersjåføren ble dømt for uaktsomhet og fikk 30 dager betinget fengsel og måtte betale 1000 kroner i bot og 500 kroner i saksomkostninger.

## Kilder
*NRK: For 35 år sidan vart sju personar drepne her - Kristen Olav hugsar det som om det var i går (29. september 2013)
*Firda Folkeblad: Fæl ulukke i Lærdal i går (s. 2, 25. mai 1978, digitalisert av Nasjonalbiblioteket)
Tintu Luka

**Tintu Luka** (født 1989) er en indisk friidrettsutøver som konkurrerer i mellomdistanseløp. Hun representerte landet sitt i Sommer-OL 2012 i London, der hun ble slått ut i semifinalen på 800 meter. 

## Referanser

## Eksterne lenker
*
Visdom

**Visdom** kan defineres som kunnskap oppnådd av egen erfaring og dermed å kunne dømme hva som er rett handling i en gitt situasjon. Visdom kan også defineres på mange andre måter og sett i sammenheng med flere forskjellige ting, f.eks. moral, innsikt, forståelse, medfølelse og høy levealder, og anses som en sjelden, positiv, personlig egenskap, eller som en dyd i de fleste trosretninger. Intelligens, følelser og spiritualitet har også likheter med visdom, men er ikke det samme. For eksempel er det mulig å ha intelligens og derfor forstå *hva* noe er, men likevel mangle praktisk erfaring til å vite *hvorfor* det er sånn. Likevel er det ikke slått fast en bestemt definisjon om nøyaktig hva det betyr å være vis, ved hjelp av vitenskapelige studier.

Arthur Schopenhauer sa at det er bedre å foklare kompliserte ting enkelt, enn enkle ting kompliserte. På samme måte brukers gjerne parabeler, med hverdagslige ting og ord som forklarer noe som ikke kan forstås ved kunnskap, men som man likevel forstår, hos figurer som Jesus og Buddha, og andre religiøse skikkelser, filosofer, munker osv.  

## Referanser
Malayer (hønserase)

**Malayer** er en tung hønserase innenfor kategorien kamphøns. Rasen er også kjent som malay, malaye, karum (indisk) og lari (iransk).

Malayer er den høyeste av alle hønseraser og kan bli opp til 90 cm, de har lange bein og lang hals. Haner blir opp til 6,5 kg i sitt andre år, høner opp til 4,2 kg. Dyrene har grove knokler og brede skuldre, og kjøttet må henge lenge før det blir mørt. Malayer regnes som en tung rase fordi kroppen er mye større og tyngre enn de lette rasene fra middelhavsområdet. Kroppen har sparsomt med fjær slik at den fremstår som halvnaken. Hanekammen er liten. De er så stridbare at det er vanskelig å ha mange individer sammen. Før cochin-rasen kom til ble malayer regnet som kjempen blant hønserasene.

Malayer er en gammel rase som trolig stammer fra Nord-India. Opphavet til rasen er usikker, men i Sør-Asia har den vært kjent i minst 3000 år. Den kom til England fra Malaysia i 1830 og i England ble det drevet avlsarbeid på rasen. Malayer ble brukt til å avle frem rasen rhode island red og den engelske hønserasen cornish.
## Referanser


## Kilder
https://web.archive.org/web/20131002155743/http://kamphons.no//index.php?p=2_15_Malayer
Kunnskapens tre

:*For artikkelen om den danske filmen fra 1981, se: [[Kunnskapens tre (film)]].*

**Kunnskapens tre** er ifølge Første Mosebok i Bibelen og Tora forklart å være ett av to trær (der det andre er livets tre) som er plantet av Gud midt i Edens Hage. Adam blir satt til å dyrke og holde hagen og får et bud av Gud som sier at han kan spise av alle trærne, men den dagen han spiser av kunnskapens tre skal han dø. Etter Gud skaper kvinnen blir hun fristet av slangen som sier at de ikke vil dø av å spise av kunnskapens tre, men at de vil bli som Gud og kjenne godt og ondt. Kvinnen spiser av treet og gir også Adam å spise. Resultatet av dette er at øynene deres åpnes og de innser at de er nakne, et problem de forsøker å løse ved å binde fikenblad om livet.

Deretter gjemmer de seg for Gud, bare for å bli avslørt. Kvinnen skylder på slangen og Adam skylder på henne. Gud forbanner så slangen med at den deretter må spise støv og være i fiendskap med kvinnen. Kvinnen må føde barn med smerte og være underlagt mannen. Adam blir fortalt at jorden vil bli forbannet for hans skyld, at han må dyrke marken, svette og streve med arbeid før han vender tilbake til jorden han kom fra. Deretter får kvinnen navnet Eva, fordi hun blir mor til alle som lever. Gud lager klær av skinn til dem og forklarer videre at mennesket har blitt som «en av oss» og håper menneskene ikke også spiser av livets tre og blir udødelig. Så driver han dem ut av hagen, setter kjeruber og et flammende sverd som svinger uten stans til å vokte veien tilbake til livets tre.

I Koranen blir antageligvis kunnskapens tre nevnt, men da bare som «treet».

## Se også
* Syndefallet
* Arvesynd

## Referanser

## Eksterne lenker
*
Sheraton María Isabel

**Sheraton María Isabel** er et hotell i Mexico by. Det ble etablert under navnet Hotel María Isabel, og ble kjøpt opp av Sheraton-kjeden i 1962, som konstruerte en ny bygning. Denne er 72 meter høy, har 19 etasjer og 755 rom. Hotellet befinner seg ved Ángel de la Independencia langs Paseo de la Reforma, rett ovafor turistområdet Zona Rosa.

I 2006 ble 16 cubanske delegater utvist fra hotellet etter en forespørsel fra USAs ambassade, og styret i bydelen Cuauhtémoc stengte derfor hotellet midlertidig. I 2013 ble det igjen stengt, etter at myndighetene avdekka uregelmessigheter i driften.

## Referanser


## Eksterne lenker
* Sheraton María Isabel hos SkyscraperPage
Avenida Bucareli

**Avenida Bucareli** er en aveny i Mexico by. Den ble anlagt i 1778 og er 1,1 km lang. Den er enveiskjørt i sørlig retning og utgjør en del av Eje 1 Poniente. Den starter i nord ved Paseo de la Reforma ved den tidligere Glorieta del Caballito, og i sør ender den i krysset med Avenida Chapultepec og Avenida Dr. Río de la Loza. Avenyen het opprinnelig *Paseo Nuevo*, og har også hatt navnet *Paseo de Bucareli*.
UCI WorldTour 2014

**UCI WorldTour 2014** er den fjerde utgaven av UCI WorldTour. Den inneholder 28 endags- og etapperitt i Europa, Australia, Canada og Kina. 
## Ritt

## Lagene
### UCI ProTeams
Lagene som er registrert som ProTeams har rett og plikt til å delta i alle WorldTour-ritt. 18 lag fikk tildelt ProTeam-lisens for 2014-sesongen. Alle som hadde ProTeam-lisens i 2013 fikk fornyet lisens, og siden Vacansoleil-DCM og Euskaltel-Euskadi ble lagt ned, fikk Europcar den siste ledige plassen.

### UCI Profesjonelle kontinentallag
I tillegg til ProTeams kan arrangørene invitere (vanligvis 2-8) profesjonelle kontinentallag. Disse kan ikke tjene poeng på rankingen.

## Ranking

### Poengberegning
Det gis poeng for sammenlagtplassering og plassering på enkeltetapper. Lagene og nasjonene rangeres basert på poengene til deres fem beste ryttere. Kun ryttere på ProTeams kan ta poeng.

### Individuelt

### Lag

### Nasjon

## Referanser


## Eksterne lenker
*
Europatouren i landeveissykling 2014

**[[Europatouren i landeveissykling]] 2014** var den 10. sesongen av UCI Europe Tour.

Belgieren Tom Van Asbroeck vant sammenlagt, mens hans lag Topsport Vlaanderen-Baloise vant lagkonkurransen. Italia vant beste nasjon, mens Norge endte som 14. Beste norske rytter ble Kristoffer Skjerping som endte på en 76.-plass, og det beste norske laget ble Team Joker på 26.-plass. 

## Kalender

## Lagene
* ProTeams kan delta i ritt som er rangert x.1 eller høyere. Disse lagene kan ikke tjene poeng på Europatour-rankingen.
*Profesjonelle kontinentallag kan delta i alle typer ritt, men i ritt på nivå x.2 kan bare lag fra arrangørlandet delta.
*Kontinentallag kan delta i alle typer ritt, men i ritt på nivå x.HC kan bare lag fra arrangørlandet delta.
*Nasjonale lag kan delta i ritt som er rangert x.1 eller lavere

## Ranking sammenlagt

### Individuell

### Lag

### Nasjon

## Eksterne lenker
*
1. serierunde i GET-ligaen 2013/14

**1. serierunde i GET-ligaen 2013/14** startet lørdag 14. september 2013 klokken 16 med Stjernen mot Vålerenga og Lørenskog mot Tønsberg Vikings. Runden fortsatte med tro kamper søndag 15. september klokken 17 med Storhamar Dragons mot Sparta Warriors, Lillehammer mot Rosenborg og Frisk Asker mot Stavanger Oilers.

I forkant av kampen mellom Frisk Asker og Stavanger Oilers ble det holdt ett minutt stillhet for Scott Winkler fra Asker, som døde den 12. juni 2013. Lørenskog Ishockeyklubb ble innen sesongstart fratatt 20 poeng grunnet en for sent avsendt lisenssøknad, hvilket betyr at de med seier over Tønsberg har –17 poeng (pluss 3 for seier). 

## Kampfakta

----

## Referanser


## Se også
*GET-ligaen 2013/14
Liste over idrettslag i Hof (Vestfold)

**Liste over idrettslag i Hof** er en oversikt over idrettslag som har tilhold i Hof kommune i Vestfold. Lista er inndelt i fleridrettslag (det vil si idrettslag som bedriver flere ulike idretter), særidrettslag og tidligere (nedlagte) idrettslag.

## Fleridrettslag

## Særidrettslag

## Tidligere idrettslag

## Eksterne lenker
* Hof Idrettsråd
* Hof kommune – Idrettsforeninger
Charles Castel

**Charles Castel** er en haitisk økonom og jurist, som fra september 2007 til november 2015 var sentralbanksjef i Haitis sentralbank (Banque de la République d'Haïti). 

## Utdanning og yrkeskarriere
Castel er utdannet ved Université d'État d'Haïti (1987), der han har en høyere utdanning innen jus fra *Faculté de Droit et des Sciences Économiques* (FDSE) og innen økonomi og administrasjon fra *Institut National d’Administration, de Gestion et des Hautes Études Internationales*. Etter dette tok han en Master of Arts-grad i samfunnsøkonomi ved State University of New York, der han gikk ut i 1991, og senere tok han en tilleggsutdanning ved Columbia University i New York, der han ble utdannet *Master of Laws, Financial and Banking Law* i 2000. 

Fra 1987 til 1989 jobbet han i Haitis handels- og industridepartement, og fra 1991 til 1992 som økonom i Électricité d'Haïti. Han jobbet for FNs utviklingsprogram i 1993, og for Sogebank i Port-au-Prince i 1994–1995. Parallelt med dette var han også professor ved Université d'État d'Haïti fra 1991 til 1995. 

I 1995 begynte han å jobbe i sentralbanken. Det første året var han rådgiver for daværende sentralbanksjef Raymond Magloire. Fra 1996 til 2004 var han direktør for den juridiske avdelingen (*Affaires Juridiques*), og i 1996 satt han også i sentralbankens komité for pengepolitikk. I 1996 var han medlem av komiteen som jobbet med den nye verdipapirloven, og han var også medlem av kommisjonen som jobbet med å utvikle loven om modernisering av offentlige virksomheter. Han ble forfremmet til administrerende direktør (*Directeur Général*) i april 2004, og ble da også medlem av sentralbankens styre. 

Castel ble utnevnt til sentralbanksjef i september 2007. Da han gikk av i november 2015 overtok Jean Baden Dubois denne stillingen. 

## Referanser


## Eksterne lenker
* Haitis sentralbank - Charles Castel / Gouverneur (arkivert)
Master i klinisk sykepleie

**Master i klinisk sykepleie** er et fireårig studium som bidrar til å kvalifisere studenter til en rekke ulike typer arbeid og PhD. Når studenten har fullført mastergraden, så skal man ha kompetanse innenfor direkte pasientrettet arbeid og kan delta i faglig utviklingsarbeid og forskning i temaet, samt brukermedvirkning og evidensbasert kunnskap innen temaet.
Studiet består også av et obligatorisk kurs i vitenskapsteori og etikk og metode. Studiet forutsetter en bachelorgrad i sykepleie med minst karakteren C/2.7 i snitt og minst ett års fulltids yrkeserfaring som sykepleier.

## Studiesteder i [[Norge]]
Studiet finner vi ikke hos Samordna opptak, så det tyder på at det er lokale opptak på dette studiet. Man kan finne studiet blant annet på disse stedene:

* Høgskolen i Gjøvik 
* Høgskolen i Bergen Her er studiet lagt opp i to deler med tre forskjellige spesialiteter første året, og en del to på tre år
* Universitetet i Nordland
* Høgskolen i Oslo og Akershus

## Referanser
Domenico Comparetti

**Domenico Comparetti** (født 27. juni 1835, død 20. januar 1927) var en italiensk klassisk filolog og papyrolog.

Comparetti ble i 1859 professor i gresk ved universitetet i Pisa, deretter i Firenze og tilslutt i Roma. Fra 1884 var han bestyrer for *Museo italiano di antichità classica* i Roma. Blant Comparettis skrifter er *Virgilo nel medio evo* (2 bind, 1872), *Il Kalevala* (1891), *Le nozze di Bacco ed Arianna* (1921). Han har også utgitt *Le leggi di Gortyna* (1893) og sammen med Alessandro d'Ancona *Conti e racconti del popolo italiano* (9 bind, 1870-1891).

## Referanser


## Kilder
* *[[Svensk uppslagsbok]]*. Malmö 1931.

## Eksterne lenker
*
Bernard Pyne Grenfell

**Bernard Pyne Grenfell** (født 16. desember 1869 i Birmingham, død 18. mai 1926) var en britisk egyptolog, arkeolog og papyrolog. Grenfell oppdaget sammen med Hunt i 1896 de såkalte *[[Oxyrhynchus Papyri]]*, det største enkeltfunnet av papyrusmanuskript, på en bossplass i byen Oxyrhynchus i Egypt.

## Liv og virke
### Bakgrunn
Bernard Pyne Grenfell var sønn av *John Granville Grenfell* og hans hustru Alice som var en velstående familie i Birmingham. Som ung var Grenfell litt sykelig og trengte spesielt tilsyn under sine første studier ved *Clifton College*. Med årene ble hans helse sterkere og var stort sett helt frisk da han i 1888 skrev seg inn ved Queen's College ved University of Oxford.

### Arkeologi
Ved Oxford fikk han interesse for greske papyrusmanuskript og i 1893 fulgte han med arkeologen William Flinders Petrie på en utgravning i *Qift* nær Luxor for å lære seg praktisk arkeologi. 

I 1894 reiste Grenfell igjen til Egypt for å delta i utgravninger. Høsten 1895 reiste han på ytterligere en reise, denne gangen regi av Egypt Exploration Society, målet var Faijum, den historiske byen Oxyrhynchus (nåtidens Al Bahnasa), i midtre delen av Egypt. I løpet av våren 1896 kom også vennen Hunt. Kort tid deretter gjorde de begge de første funnene av Oxyrhynchus papyri-samlingen. Her viste det seg å være noen av de aller eldste avskrifter av Det nye testamente, Septuaginta og av apokryfe skrifter. Det var også rikholdige funn av utenombibelske kategorier, blant annet til den tid ukjente verker av kjente klassiske forfattere. Mesteparten av funnene var av dokumenterende tekster som regninger, lister, kjøpsoppdrag og så videre.

I 1905 ble Grenfell innvalgt som medlem av British Academy og i 1908 utnevnt til *professor i Papyrologi* ved Oxford.

Etter hvert  tiltok Grenfells sykelighet med flere anfall og ikke før i 1913 klarte han hentet seg igjen og han giftet seg aldri.

Sammen med Hunt ga han 1914 ut boken "*The Oxyrhynchus papyri / edited with translations and notes by Bernard P. Grenfell and Arthur S. Hunt*".

I 1926 døde Grenfell bare 56 år gammel og han ble begravd på *Holywell cemetery* i Oxford.

## Bibliografi
* *Fayum towns and their papyri* (1900)
* *The Amherst papyri* (1900-01, sammen med A.S. Hunt)
* *The Hibeh papyri* (1906)
* *The Tebtunis papyri* (1902-07)
* *Hellenica Oxyrhynchia* (1909)
* *The Oxyrhynchus papyri* (17 bd, 1898-1927)

## Referanser


## Kilder
* *Svensk uppslagsbok*, 11. Malmö 1932

## Eksterne lenker
* Om Bernard Pyne Grenfell
* Bild på Grenfell och Hunt under sina utgrävningar på Flickr.com
Thyra Frank

**Thyra Frank Rasmussen** (født 1952) er en dansk sykehjemsleder og politiker (LA). Hun var medlem av Folketinget fra 2011 til 2015. Frank var Danmarks eldreminister fra Lars Løkke Rasmussens tredje regjering ble dannet 28. november 2016 til den gikk av i juni 2019.

Hun er datter av førstelærer Jens Kristian Frank og husmor Anna Nystrup og gift med tidligere disponent Peter Camillo Rasmussen. Thyra Frank har studentereksamen fra Aalborg Katedralskole fra 1972, utdannelse som sykepleier fra Frederiksberg Hospitals Sygeplejeskole fra 1982 og diplomutdannelse i ledelse fra Danmarks Sygeplejehøjskole i København fra 1991. Frank var sykepleier ved avdelingene for ortopedisk kirurgi og gerontopsykiatri ved Frederiksberg Hospital 1982–1986, deretter sykepleier ved sykehjemmet Helenesminde i samme by 1986–1988.

I 1988 ble hun forstander ved sykehjemmet Lotte, eid av den ideelle stiftelsen OK-Fonden, på Frederiksberg. Under hennes mye medieomtalte ledelse har personalet hatt det laveste sykefraværet i landet. Hun er blant annet kjent for å servere rødvin til maten og portvin til kaffen og for å ta alle beboerne med på en årlig charterferie. Med utgangspunkt i erfaringene fra sykehjemmet har Frank vært en flittig brukt foredragsholder og debattant.

I 2011 ble Frank valgt til Folketinget fra Nordjyllands storkrets. Hun var Liberal Alliances ordfører i sosialpolitiske spørsmål.

Frank har mottatt en rekke priser, og ble i 2008 ridder av Dannebrogordenen.

## Referanser




## Eksterne lenker
*
Yuri Landman

**Yuri Landman** (født  1. februar 1973 i Zwolle) er en nederlandsk eksperimentell instrumentmaker, musiker, musikkpedagog og tegneserieskaper. Han har blant mange andre samarbeidet med Lee Ranaldo og Thurston Moore (Sonic Youth), Einstürzende Neubauten, Jad Fair, Rhys Chatham, Bart Hopkin, og Wessel Westerveld (Intonarumori).

## Biografi
I 2012 skrev han sammen med Bart Hopkin bok *Nice Noise*. I 2017 bygde han en lydinstallasjon for iii] i Haag i Nederland. På invitasjon av Harman Kardon bygget han en 24-strengers sonometer med J.Views i 2018.

Organisasjonene MIM (Phoenix), WORM, Muziekgebouw aan 't IJ. Extrapool (Nijmegen), De Toonzaal ('s-Hertogenbosch), Matrix (Leuven), Can Vicente del Amo (Ibiza), MOTA (Ljubljana), Radiona (Zagreb), St James Cavalier (Malta), Sonoscopia (Porto), Liebig 12 (Berlin), Conservatoire TPM (Toulon), TAMK (Tammerfors), og Maajaam (Otepää, Estland) har egne samlinger av verktøy for utdanning og forskning.

Han underviser regelmessig i ulike akademier som TAMK, Aalto Universitet, FH Joanneum (Graz), Rytmisk Musikkonservatorium, AvP (Leeuwarden), Hochschule für Musik Detmold og har forelest for Royal Academy of Music, Universitetet i Salford, Universitetet i Bradford Universitetet i Nantes, Universitetet i Gent, PXL, Zürich Kunsthøgskole, UvA (Amsterdam), Codarts (Rotterdam), TPM konservatorium, Design Academy Eindhoven, Escuela Massana (Barcelona) og andre.

## Bibliografi
* *Je Mag Alles met me Doen* (1997)
* *Het Verdiende loon* (1998)
* Nice Noise, Preparations and Modifications for Guitar - Yuri Landman & Bart Hopkin (2012, Experimental Musical Instruments)
*  Sound Art - prof. Holger Schulze & prof. Sanne van Krogt, 2020, Bloomsbury Academic,  Pickups and Strings, p460-470.

### Essays
* 3rd Bridge Helix, 2009  
* The Seven Plus Five Pattern, Soundest #1, Oct 2018 
* From Rusollo till Present

## Diskografi
* Zoppo - *Chi pratica lo impare zoppicare* lp (1998)
* Zoppo - *Nontonnen* promo 7" (1998)
* Zoppo - *Double the fun* splitt 7" (1999)
* Zoppo - *Belgian Style Pop* cd (1999)
* Yuri Landman Ensemble featuring Jad Fair & Philippe Petit - That's Right, Go Cats (2012, LP Thick Syrup Records, CD Siluh Records)
* Bismuth - s/t, LP, April 2014 Geertruida Records

## Se også
* Moodswinger

## Referanser


## Eksterne lenker
* 
* 
* www.hypercustom.nl 
* http://www.allmusic.com/artist/yuri-landman-ensemble-mn0002926364 Allmusic
Muldvarprotter

* Myospalacinae 
* Spalacinae 
* Babusrotter 
* Afrikanske rotrotter 

**Muldvarprotter** (Spalacidae) er en familie som består av 36 arter fordelt i fire underfamilier og seks slekter. Familien tilhører gruppen med rottelignende gnagere (Myomorpha). Dyra i denne familien har rudimentære huddekte øyne og savner nærmest utvendige ører og hale. De er både terrestriske og fossoriale, og som muldvarpen graver de ganger i grunnen og livnærer seg for det meste av røtter og knoller som de finner når de graver. Enkelte arter lever i såkalt eusosialitet, som maur i en maurtue der kun «dronningen» formerer seg.

## Inndeling
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.

* Rodentia, gnagere
** Myomorpha, muselignende gnagere
*** Dipodoidea, hoppemusgruppen
**** Sminthidae, bjørkemusfamilien
**** Zapodidae, (mangler norsk navn)
**** Dipodidae, hoppemusfamilien
*** Muroidea, musegruppen
**** Calomyscidae, musehamsterfamilien
**** Cricetidae, hamsterfamilien
**** Muridae,  musefamilien
**** Nesomyidae
**** Platacanthomyidae, tremusfamilien
**** Spalacidae, muldvarprottefamilien
***** Myospalacinae
***** Spalacinae
***** Rhizomyinae, babusrotter
***** Tachyoryctinae, afrikanske rotrotter

## Underfamilier
Listen nedenfor er i henhold til Wilson & Reeder.
* Myospalacinae (blindrotter)
** *[[Eospalax]]*
*** *E. fontanierii*
*** *E. rothschildi*
*** *E. smithii*
** *[[Myospalax]]*
*** *M. aspalax*
*** *M. myospalax*
*** *M. psilurus*
* Spalacinae (blindmus)
** *[[Spalax]]*
*** *S. arenarius*
*** *S. carmeli*
*** *S. ehrenbergi*
*** *S. galili*
*** *S. giganteus*
*** *S. golani*
*** *S. graecus*
*** *S. judaei*
*** *S. leucodon*
*** *S. microphthalmus*
*** *S. nehringi*
*** *S. uralensis*
*** *S. zemni*
* Rhizomyinae (bambusrotter)
** *[[Cannomys]]*
*** *C. badius*
** *[[Rhizomys]]*
*** *R. pruinosus*
*** *R. sinensis*
*** *R. sumatrensis*
* Tachyoryctinae (afrikanske rotrotter)
** *[[Tachyoryctes]]*
*** *T. ankoliae*
*** *T. annectens*
*** *T. audax*
*** *T. daemon*
*** *T. ibeanus*
*** *T. macrocephalus* (kjemperotrotte, storhodet rotrotte)
*** *T. naivashae*
*** *T. rex*
*** *T. ruandae*
*** *T. ruddi*
*** *T. spalacinus*
*** *T. splendens*
*** *T. storeyi*

## Referanser




## Eksterne lenker
*